**รับสมัครนักศึกษา ASW L2L เข้าร่วมโครงการทุนนักศึกษาแลกเปลี่ยน JASSO ณ Chiba University**

**ประเทศญี่ปุ่น**

(สำหรับนักศึกษาระดับบัณฑิตศึกษา หรือนักศึกษาปริญญาตรีชั้นปี 4 ที่มีหัวข้อวิทยานิพนธ์หรือสารนิพนธ์ทางด้านสีและการมองเห็นสีของมนุษย์)

โครงการภายใต้ข้อตกลงความร่วมมือการแลกเปลี่ยนนักศึกษา ระหว่างมหาวิทยาลัยเทคโนโลยีราชมงคลธัญบุรี กับมหาวิทยาลัยจิบะ ประเทศญี่ปุ่น (Agreement for student exchange program between Rajamangala University of Technology Thanyaburi, Thailand and Chiba University, Japan) ผู้ผ่านการคัดเลือก มีกำหนดเข้าร่วมกิจกรรม ณ Chiba University ประเทศญี่ปุ่น ระหว่างวันที่ 23 มีนาคม - 11 เมษายน 2561 และได้รับทุนสนับสนุนจากมหาวิทยาลัยเทคโนโลยีราชมงคลธัญบุรี เป็นค่าใช้จ่ายในการเดินทางไป-กลับ ประเทศญี่ปุ่น เป็นจำนวนเงิน รายละ 20,000 บาท และได้รับทุนค่าใช้จ่ายในประเทศญี่ปุ่นจาก JASSO เป็นจำนวนเงิน รายละ 80,000 เยน (JPY)

**คุณสมบัติผู้สมัคร**

1. เป็นนักศึกษาคณะเทคโนโลยีสื่อสารมวลชน มทร.ธัญบุรี ระดับบัณฑิตศึกษา หรือ นักศึกษาปริญญาตรีชั้นปีที่ 3 หรือ ปีที่ 4 ที่
   1. มีหัวข้อวิทยานิพนธ์หรือสารนิพนธ์ทางด้านสีและการมองเห็นสีของมนุษย์
   2. ในกรณีที่ไม่มีหัวข้อวิทยานิพนธ์หรือสารนิพนธ์ทางด้านสีและการมองเห็นสีของมนุษย์ ให้เขียนแผนงานวิจัยที่เกี่ยวข้องกับงานทางด้านสีและการมองเห็นสีของมนุษย์ในเชิงวิทยาศาสตร์
2. มีเกรดเฉลี่ยสะสม ไม่น้อยกว่า 3.25
3. มีความสามารถทางด้านทักษะภาษาอังกฤษหรือภาษาญี่ปุ่น (ถ้ามีผลคะแนนภาษาอังกฤษ หรือภาษาญี่ปุ่น จะได้รับการพิจารณาเป็นกรณีพิเศษ)

**กำหนดการรับสมัคร**

ส่งใบสมัครและหลักฐานการสมัครด้วยตนเอง ตั้งแต่วันพุธที่ 17 มกราคม 2561 จนถึงศุกร์ที่ 19 มกราคม 2561 (เวลา 16.00 น.) ที่ ศูนย์วิจัยสี ชั้น 4 คณะเทคโนโลยีสื่อสารมวลชน

**กำหนดการสอบสัมภาษณ์**

วันศุกร์ที่ 19 มกราคม 2561 (เวลา 16.30 น.) ห้องศูนย์วิจัยสี ชั้น 4 คณะเทคโนโลยีสื่อสารมวลชน

**หลักฐานการสมัครให้เตรียมในรูปแบบเอกสารสำเนา และรูปแบบไฟล์ดิจิทัล**

1. ใบสมัคร
2. เรียงความเป็นภาษาอังกฤษ ไม่น้อยกว่า 500 คำ
3. สำเนาใบแจ้งผลการเรียน
4. รูปถ่ายหน้าตรง ใส่ชุดนักศึกษา ไม่สวมหมวก ขนาด 2 นิ้ว (อายุไม่เกิน 6 เดือน)
5. สำเนาบัตรนักศึกษา
6. ผลการคำนวนเกรดตามเกณฑ์ JASSO

**หมายเหตุ ใบสมัคร และ เรียงความภาษาอังกฤษ พิมพ์ตัวอักษร Time New Roman ขนาด 11 point**